**ДО**

**ДОБРИЧКИ ОБЩИНСКИ СЪВЕТ**

**ГРАД ДОБРИЧ**

**ОТЧЕТ**

**от СОНЯ ИВАНОВА ГЕОРГИЕВА**

**кмет на община Добричка, град Добрич**

**ОТНОСНО:** Отчет за изпълнение на Годишната програма за управление и разпореждане с имотите – общинска собственост за 2023 година

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В изпълнение на чл.66а от Закона за общинската собственост и чл.5, ал.2 от Наредба №4 за реда за придобиване, управление и разпореждане с общинско имущество на Добрички общински съвет внасям настоящият отчет за изпълнение на Годишната програма за управление и разпореждане с имотите общинска собственост за 2023 година.

Общинската собственост е постоянен източник на приходи за общинския бюджет, с тях се обезпечава част от финансирането на предвидените дейности.

Съгласно Закона за общинската собственост – имотите се разделят на публична и частна, съобразно предназначението и статута им. Публичната собственост по предназначение е за трайно задоволяване на обществени потребности. Частната собственост обхваща жилищни и нежилищни имоти в регулацията на населените места и земеделски земи от общинският поземлен фонд.

1. ***Актуване на имотите – общинска собственост и регистрирането им в актовите книги***

Община Добричка се легитимира като собственик на имотите си на базата на съставен акт за общинска собственост, който представлява официален документ, съставен от длъжностно лице по ред и форма определени от закона.

През отчетният период са съставени 267 акта за общинска собственост, като 186 акта за частна и 81 акта за публична общинска собственост. В регистъра на община Добричка към 31.12.2023 г. са вписани 8816 акта за общинска собственост. Регистърът на съставените актове за общинска собственост е публичен и е наличен на интернет адрес: <http://188.254.255.34/acts/a47c8969-7c84-4b7d-83de-c554fce40665>

Заповедите за отписване от актовите книги на общината се издават въз основа на постъпило заявление, придружено с доказателства за отпадане на условието за актуване – извършени разпоредителни сделки с общината, възстановено право на собственост след решение на съда. В изпълнение на тези дейности на основание чл.64, ал.1 от ЗОС, през 2023г. са издадени 58 бр. заповеди за отписване от актовата книга на имоти или части от имоти. След издаването им същите се записват в досието на акта за общинска собственост и регистрите – на хартиен и електронен носител.

Своевременно се актуализират, главните регистри за частна и публична общинска собственост, регистъра на разпоредителните сделки, съгласно изискванията на Закона за общинската собственост.

1. ***Приходи от управление и разпореждане с имоти – общинска собственост***

Основната цел, която си постави администрацията на община Добричка е спазването на нормативните изисквания и усъвършенстване на плановата дейност. В изпълнение на набелязаните цели и задачи в Стратегията за управление и разпореждане с имотите общинска собственост бе предложена и приета с Решение №928/25.01.2023г. на Добрички общински съвет Програма за управление и разпореждане с имотите – общинска собственост за 2023г.

През 2023 година са проведени 24 търга за отдаване под наем на урегулирани поземлени имоти (УПИ), земеделски земи, орехи и обекти в урбанизираните територии, както и продажба на общински имоти. Издадени са 364 бр. заповеди за определяне на наемател или купувач и са сключени 241 договора за отдаване под наем и 53 договора за продажба на общински имоти.

В резултат на сключените през 2023 г. и предходни години договори за наем на земеделски земи и дворни места са постъпили приходи в размер на **1 796 288,74 лева** (вкл. сумите от наем на земеделски земи и УПИ отдадени по реда на чл.34, ал.6 и ал.7 от Наредба №4 на ДОбС), приходите от наем на трайните насаждения /лозя и орехи/ в размер на **21 288,60 лева** и пасища и мери в размер на **191 755,54 лева.**

Ненаетите имоти предложени за отдаване под наем през 2023г. са общо 190 броя с обща площ 468,777 дка. Подробна справка за неотдадените имоти по населени места с пълното им описание е предоставена в приложение №15 от настоящата докладна записка.

Във връзка с разпоредбите на чл.37в, ал.16 от Закона за стопанисване и ползване на земеделските земи, след решение на общинския съвет са подписани договори с ползвателите на полски пътища, включени в масивите по чл.37в от ЗСПЗЗ за стопанските 2022 – 2023г. и 2023 - 2024 години. Приходите от договорите са **167 943,99 лева.**

В резултат на разпоредителните сделки са извършени продажби на стойност **290 084,00 лева с ДДС,** като 38 броя са от ликвидиране на съсобственост, а 15 броя от проведени търгове.

Събраните наеми по всички действащи договори за обекти, терени и жилища са в размер на **42 697,58** **лева** **с ДДС**.

За учредените права на прокарване и сервитути на физически или юридически лица са получени приходи в размер на **3 589,36** **лева.**

Постъпилите приходи от концесия на язовири Плачи дол 1 и Полковник Минково и наем на язовири Плачи дол 2 и Полковник Иваново за 2023 г. са в размер на **13 955,93 лева**.

Общо реализираните приходи от управление и разпореждане с общинската собственост са в размер на **2 527 603,74 лева**.

1. ***Приети Решения на Добрички общински съвет през 2023 г., отнасящи се***

***за общинската собственост***

Ежемесечно се подготвят докладни записки до Добрички общински съвет във връзка с изпълнението на Програмата за управление и разпореждане с имотите – общинска собственост, като се определят имоти, които ще се отдават под наем и имоти, които ще се продават, чрез публичен търг или конкурс, без търг или конкурс или за предоставяне право на ползване. Програмата има отворен характер, което позволява през годината да се актуализира в зависимост от постъпили искания на граждани и кметове/кметски наместници и нормативната уредба. През 2023г. са приети 88 решения на Добрички общински съвет, отнасящи се за общинската собственост.

1. ***Изпълнение на други административни дейности и услуги от направление Общинска собственост през 2023 г.***

По искания на физически и юридически лица са извършени следните административни услуги:

* Издадени са общо 45 броя удостоверения за наличие/липса на съставен АОС, удостоверения за наличие/липса на претенции - на граждани физически или юридически лица и държавни институции – Областен управител и териториални поделения на Министерства и 52 броя удостоверения по чл.33 и чл.66 от Закона за собствеността;
* 145 броя заверки на молби-декларации за обстоятелствена проверка, относно снабдяване с констативни нотариални актове по обстоятелствена проверка;

1. ***Неизпълнени финансови задължения***

През отчетния период не са заплатени по наемни договори сумите, както следва:

* за наем на земеделска земя и УПИ – 13 047,92 лв.
* за наем на пасища – 41 435,93 лв.
* за наем на обекти - 5 065,10 лв.

Общите задължения са в размер на **59 548,95 лева.**

През 2023 година няма прекратени договори с наематели поради неплащане. Част от наемателите са заплатили дължимото след прекратяване на договора. Предприети са действия за събиране на сумите по съдебен ред.

През настоящата година общината ще продължи да предприема действия по събирането на дължимите суми.

Подробна справка за длъжниците е предоставена в приложението №14 от настоящата докладна записка.

Периодично се подготвят и изпращат справки с копия от документи до Добрички общински съвет и Областен управител на област Добрич – за издадените заповеди, сключените договори за наем и разпореждане с общински имоти, както и копия от съставените актове за общинска собственост. При разпореждане с общински имоти и до Районна прокуратура гр. Добрич.

Във връзка с гореизложеното, предлагам Добрички общински съвет да приеме следното

**ПРОЕКТ!**

**РЕШЕНИЕ:**

На основание чл.21, ал.1, т.24 от ЗМСМА, във връзка с чл.66а от ЗОС и чл.5, ал.2 от Наредба № 4 за реда за придобиване, управление и разпореждане с общинско имущество, Добрички общински съвет приема отчета на Кмета на общината за изпълнение на Годишната програма за управление и разпореждане с имотите – общинска собственост за 2023г.

**ПРИЛОЖЕНИЕ:**

1. Справка за получените приходи от договори за отдаване под наем на земеделска земя, сключени през 2023г.;
2. Справка за получените приходи от договори за отдаване под наем на земеделска земя, сключени преди 2023г.;
3. Справка за получените приходи от договори за отдаване под наем на урегулирани поземлени имоти и общински терени, сключени през 2023г;
4. Справка за получените приходи от договори за отдаване под наем на урегулирани поземлени имоти и общински терени, сключени преди 2023г;
5. Справка за получените приходи през 2023 година от договори за отдаване под наем на трайни насаждения – лозя;
6. Справка за получените приходи през 2023 година от договори за отдаване под наем на трайни насаждения – орехи;
7. Справка за получените приходи през 2023 година от договори за отдаване под наем на пасища и мери;
8. Справка за получените приходи от договори за отдаване под наем на пасища и мери сключени преди 2023г.;
9. Справка за получените приходи през 2023 година от ползване на полски пътища, попадащи в масивите за ползване по чл.37в от ЗСПЗЗ за стопанските 2022/2023г. и 2023/2024г.;
10. Справка за получените приходи през 2023 година от учредени права на прокарване през имоти общинска собственост;
11. Справка за получените приходи през 2023 година от отдаване на концесия и наем на язовири публична общинска собственост;
12. Справка за получените приходи през 2023 година от отдаване под наем на обекти;
13. Справка за приходите от продажби на имоти общинска собственост през 2023 година;
14. Справка за длъжниците от договори за наем на земеделска земя, УПИ, пасища и обекти;
15. Справка за неотдадените земеделски земи към 31.12.2023 година;

**ВНОСИТЕЛ:**

**СОНЯ ГЕОРГИЕВА**

*Кмет на община Добричка*

**Съгласували:**

Иван Пейчев

Зам.-кмет УТСОСПООС

Дата:

инж. Таня Василева

Директор дирекция „УТСОСПООС“

Дата:

Адвокат ………………………

Юрист при община Добричка

Дата:

**Изготвил:**

Валентина Колева

Ст. специалист „ОСИ“

Дата: